Pokiaľ banka neoverí v sociálnej poisťovni Vami zadanú výšku príjmu, tak žiadosť posúdená nebude. Overenie výšky príjmu v sociálnej poisťovni negatívne ovplyvní aj PN-ka v období pred podaním žiadosti. Do výpočtu maximálnej výšky úveru pri danom príjme vstupuje mnoho premenných. To ako Vám banka vypočíta maximálnu výšku úveru nájdete aj mojom staršom článku tu: Ako si viete orientačne vypočítať výšku úveru. Ak podnikáte, tak rôzne banky akceptujú výšku Vášho príjmu rôznym spôsobom. V takom prípade sa určite vopred poraďte s odborníkom o vhodnom postupe. Treba si dať pozor napríklad na záporný hospodársky výsledok vo Vašej s.r.o.